พอดีกว่ากินยาคุมเมอซิลอนไปคะ วันที่ 17สิงหาคม กินวันที่ประจำเดือนมา หลังจากนั้นก็หยุดกินคะ กินไปได้ 14เม็ด คือหยุดกินวันที่ 30สิงหาคม แล้ว 2-4วันก็มีเลือดออก คล้ายไปประจำเดือนมาในวันที่ 4กันยายนคะ แต่ก็มีเพศสัมพันธ์กับแฟนมาตลอด... อยากทราบว่า แบบนี้เมนจะมาอีกทีเมื่อไหร่คะ จะท้องไหม
สวัสดีค่ะ ยาคุมกำเนิดแบบแผงรายเดือน เป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้และต้องกินทุกวันจนหมดแผงเพื่อให้ได้ประสิทธิภาพของยาหากเป็นกรณีที่กินไปไม่ครบแผงแล้วมีการหยุดกินไปนั้น ยาอาจจะไม่ได้ประสิทธิภาพในการป้องกันการตั้งครรภ์ คืออาจไม่ได้ยับยั้งการตกไข่ในรอบเดือนนั้นๆ และการหยุดยาก่อนหมดแผง อาจทำให้มีเลือดออกผิดปกติทางช่องคลอดออกมาได้ดังนั้นถ้ามีเพศสัมพันธ์กันมาตลอด โดยไม่ได้ป้องกันด้วยวิธีอื่น และกินยาคุมไม่ครบแผงด้วยนั้น มีโอกาสตั้งครรภ์ได้ ถ้าวันที่ 4 กยที่ยังไม่ครบรอบเดือนมีเลือดไหลออกมา อาจจะไม่ใช่เลือดประจำเดือนจริงสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป ประจำเดือนควรมาตามรอบเดือนปกติ นับจาก 17 สิงหาคมไปประมาณ 22-35 วันค่ะ